Squalida terribiles animos in praelia Phoebe
erigit: Hesperios iamdudum sanguine campos,
sanguine et Hadriacas spumantes cernimus undas;
nec satis extremo vires adiungit Hibero
Gallica quo Graiis procumbant lilia campis!
Iamque Malus pendet sub eodem sidere Vertex,
Isthmiaci fractum nec tollent gesta duelli.
Hoc superi prohibete nefas: non caedibus hydram
crescentem innumeris patriae sed viscera ferro
appetet, Hesperio satiari sanguine gliscit.